2022 3 1
LT
Europos Sąjungos oficialusis leidinys
C 99/129 2021 m. liepos 7 d., trečiadienis
AJ.
kadangi kartų kaita yra vienas iš konkrečių bendros žemės ūkio politikos (BŽŪP) po 2020 m. tikslų; kadangi žinių perdavimas ir kartų mokymasis yra labai svarbūs siekiant stiprinti kartų bendradarbiavimą ir solidarumą, taip mažinant kartų atotrūkį;
Sveikata ir priežiūra
AK.
kadangi visada reikėtų tinkamai atsižvelgti į etikos pažeidimų riziką, kylančius dėl technologijų naudojimo sveikatos srityje;
AL. kadangi PSO sveiką senėjimą apibūdina kaip vystymosi procesą ir funkcinio gebėjimo, kuris sudaro sąlygas gerovei vyresniame amžiuje, išlaikymą; kadangi esama ryšio tarp savo sveikatos būklės vertinimo ir pajamų; kadangi 2017 m. mažiau nei trečdalis (32,4 proc.) vyresnio amžiaus žmonių, priklausančių pirmajai pajamų kvantilei (20 proc. gyventojų, kurie gauna mažiausias pajamas), savo sveikatos būklę vertina kaip gerą arba labai gerą, palyginti su 54,7 proc. vyresnio amžiaus žmonių, priklausančių 20 proc. gyventojų, kurie gauna didžiausias pajamas (31); kadangi iš Europos gyventojų sveikatos tyrimo rezultatų matyti, kad nustatyta, jog dauguma vyresnio amžiaus žmonių serga lėtinėmis ligomis arba turi lėtinių nusiskundimų, ir tik kas devintas asmuo tvirtino, kad tokių problemų neturi, ir kadangi dauguma negalių atsiranda arba išryškėja vyresniame amžiuje; kadangi beveik pusė vyresnio amžiaus žmonių ES (65 metų ir vyresnių) pranešė apie sunkumus užsiimant bent viena asmenine arba vidaus veikla (32); kadangi apytiksliai ketvirtadalis ES gyventojų 2018 m. susidūrė su ilgalaikiais apribojimais dėl sveikatos problemų (33); kadangi apytiksliai 15 proc.
60 metų ir vyresnių suaugusiųjų turi psichikos sutrikimų;
AM.
kadangi daugumoje išsivysčiusių šalių vyresnio amžiaus žmonėmis laikomi 65 metų ir vyresni asmenys; kadangi vyresnių nei 65 metų žmonių grupė yra labai įvairi atsižvelgiant į reikšmingus skirtumus sveikatos, gyvenimo stiliaus, statuso, taip pat gyvenimo ir socialinių sąlygų požiūriu; kadangi dėl to reikėtų vengti apibendrinimų; kadangi 65 metų amžius, kaip viršutinė amžiaus riba, kuria remiantis renkami duomenys, dažnai neatitinka vyresnio amžiaus žmonių ekonominės ir socialinės veiklos tikrovės, todėl surenkami neišsamūs ir netikslūs duomenys; kadangi vyresnio amžiaus žmonės neįtraukiami į įvairią statistinių duomenų ir duomenų rinkimo veiklą, nes neįprasta rinkti statistinius duomenis apie vyresnius nei 65 metų asmenis; kadangi atsižvelgiant į didėjančią didesnio amžiaus sulaukiančių gyventojų dalį toks požiūris nebetinkamas;
AN. kadangi, nepaisant to, kad vyrų ir moterų išsilavinimo skirtumai yra palankūs moterims daugumoje Europos šalių, moterys vis tiek nukenčia dėl motinystės atostogų, o vyrai dėl tėvystės gauna pranšumų kalbant apie užimtumo ir darbo užmokesčio lygius; kadangi svarbu atskleisti sunkumus, su kuriais moterys susiduria derindamos motinystę su profesinės karjeros plėtojimu, sumažėjusias prieinamas galimybes, susijusias su motinyste ir profesinės karjeros plėtojimu; kadangi laviravimas tarp karjeros ir motinystės paprastai lemia tai, kad moterys vaikų susilaukia vyresniame amžiuje, kad galimas vaikų skaičius mažėja arba tai, kad moterys vaikų nesusilaukia; kadangi dėl visų šių veiksnių mažėja gimstamumo lygiai, kurie neviršija kartų atsinaujinimo lygio atsižvelgiant į senėjančią visuomenę;
AO.
kadangi žmonių, kurie priklauso nuo kitų asmenų pagalbos arba kurie turi sveikatos ir ilgalaikės priežiūros poreikių, skaičius didėja su amžiumi; kadangi 80 metų ir vyresnių asmenų, kuriems reikia tokių paslaugų, dalis yra didesnė; kadangi priklausomumas didėja su amžiumi ir jam taip pat daro poveikį kiti veiksniai, pvz., socialiniai, ekonominiai ir aplinkos veiksniai, taip pat išsilavinimo lygis, asmenų tarpusavio santykiai ir asmeninė gerovė; kadangi priežiūros ir paramos poreikiai yra įvairūs, o tinkamos priemonės, kuriomis užtikrinamas savarankiškumas ir nepriklausomumas, yra skirtingos; kadangi didžiąją dalį vyresnio amžiaus priklausomų asmenų priežiūros paslaugų neoficialiai ir paprastai nemokamai teikia moterys, kurioms pačioms 60 metų ar daugiau;
(31) (32) (33)
Eurostatas, „Senėjanti Europa.
Žvilgsnis į vyresnio amžiaus žmonių gyvenimą ES“, 2019 m., p. 53.
Eurostatas, „Neįgalumo statistika.
Vyresnių žmonių pagalbos ar priežiūros poreikis“, 2019 m. birželio mėn. gauti duomenys.
Eurostatas, „Funkcinių ir veiklos apribojimų statistika“, duomenys gauti 2020 m. gruodžio mėn.